李良 (成化己丑進士)

李良（），字堯臣，直隸蘇州府嘉定縣真如鎮人，匠籍。明朝官员。同進士出身。

生平
成化四年（1468年）戊子科應天府鄉試第二十五名舉人。成化五年（1469年）聯捷乙丑科會試第一百六十四名，殿試登第三甲第八十四名進士，授南京刑部主事，陞郎中，成化二十年（1484年）出知瑞州府。因母喪去官，尋遭父憂，泣血毀性，竟以疾終，年五十有六漢籍電子文獻資料庫-明人傳記資料索引 ,2076：李良，字堯臣，吳郡嘉定人。成化五年進士，授南京刑部主事，陞郎中，出知瑞州府，為政體約而要，卒年五十六。有樗軒集。《國朝獻徵錄·卷之八十七》：徐禎卿《瑞州府知府李公良碑》：李大夫，諱良，字堯臣，为人魁彥羨而軼性孝。弱冠□母喪，擗踊五內血上嘔逆痼，遂抱病終身焉。少好學，純皇帝時，舉進士第，除南京刑部主事，尋擢員外郎、郎中，治獄不設詐善窮人情，明廊簡易，民以不冤。大司寇重可之。凡諸曹疑牒，輒移决焉牒就李大夫，决無不人人當意願死者。歲甲辰，擢知瑞州府，州民故輕訟好飾奸，李大夫既長法令刑理，又善窮人情，决獄不宿，於是郡治清而豪狡屏迹矣。丙午歲饑，民大饑，李大夫善为長短補貸之法，以捄之，全活甚重。民有掘地得大窖，中錢若干緍，走隸欲私李大夫。李大夫曰：此天以活吾民耳！召父老會而散之，民大悅。其政體約而安，惠而不費，務为宏博，不要近聲，古稱不煩，庶其近之矣。李大夫讀書善推指，故弱冠即为弟子師，及为郎時，退省中輒为學者講說，循循不倦。其守郡，益表學官，繕垣守，進諸生，必親为問難，宣暢疑滯，析若解觹，諸生皆自以为莫及也。母喪去官，尋遭父憂，泣血毀性，竟以疾終，年五十有六，任重道遠。惜乎！其本究也，李大夫之先本是縣真如鎮人也。考綱，封郎中；母鄒、繼朱，並为太宜人。娶徐氏，亦为宜人，子二人縉、憲，憲貴加贈考中憲大夫，姚恭人、李大夫生有爵，死有贈，可謂高朗令終也巳。所著歌詩記敘若干卷藏于家。。

著作
有《樗軒集》。

家族
曾祖父李文興。祖父李英。父亲李綱。母鄒氏，繼母朱氏。重慶下。弟直、學、信、能。娶徐氏《天一阁藏明代科举录选刊·登科录》（《成化五年己丑科殿試金榜》）。

参考

Category:李姓
Category:嘉定县人
Category:成化四年戊子科應天鄉試舉人
Category:南京刑部郎中
Category:明朝瑞州府知府
Category:南京刑部主事